text: Turister kan få rundvisning på flyvestationen
  11 maj 2017 kl. 20.25
  
  Fighter Wing Skrydstrup er meget mere end jagerpiloter og F-16 fly. Som den eneste flyvestation i NATO har de åbnet for, at turister kan booke sig til en rundvisning på stedet.
  På lørdag lægger flyvestationen startbane til et 9,5 kilometer langt velgørenhedsløb. Det sker i samarbejde med Team Rynkeby for at samle ind til Børnecancerfonden.
  ”I Godt Selskab” følger i dag forberedelserne og ser også nærmere på både brandstationen og de toptrænede schæferhunde, som bruges til bevogtning og bombesøgning.
  
  